Diari Oficial de la Generalitat Valenciana


Sumari del DOGV 4724, del 01-04-2004 (2004/3224)

ORDE de 20 febrer de 2004, de la Conselleria d'Agricultura, Pesca i Alimentació, per la qual es modifiquen determinats aspectes de l'Orde de 12 de març de 2001, per la qual es regulen les ajudes a les inversions en millora de les condicions de transformació i comercialització dels productes agraris, silvícoles, pesquers i de l'alimentació.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4724

Data del DOGV
:   01-04-2004

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/3224


Data del document
:   20-02-2004

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * indústria pesquera
    * FEOGA
    * indústria agrària
    * indústria alimentària
    * impacte ambiental
    * formulari
    * suport econòmic
    * IFOP
    * silvicultura
    * transformació alimentària
    * ajuda a l'agricultura
    * comercialització
    * ajuda pública

ORDE de 20 febrer de 2004, de la Conselleria d'Agricultura, Pesca i Alimentació, per la qual es modifiquen determinats aspectes de l'Orde de 12 de març de 2001, per la qual es regulen les ajudes a les inversions en millora de les condicions de transformació i comercialització dels productes agraris, silvícoles, pesquers i de l'alimentació. [2004/3224]
  
L'Orde de 12 de març del 2001, de la Conselleria d'Agricultura, Pesca i Alimentació (DOGV núm. 3.966 de 26 de març de 2001) va instrumentar per al període 2000-2006 el procediment per a la concessió de les ajudes comunitàries, nacionals i autonòmiques a les inversions en millora de les condicions de transformació i comercialització dels sectors agrari, silvícola, pesquer i de l'alimentació.
  
Per a complir compromisos sobrevinguts en matèria mediambiental, inclosos en el complement del Programa Operatiu Integrat de la Comunitat Valenciana, és necessari garantir que les actuacions auxiliades a càrrec dels fons estructurals comunitaris siguen coherents amb els principis de desenvolupament sostenible i de millora del medi ambient.
  
Transcorreguda una part del període de la programació, i amb l'experiència acumulada en este, es fa necessari realitzar determinats ajustos en la tramitació i el procediment de gestió de les ajudes. Estos ajustos es referixen als aspectes següents:
  
El punt 2 de l'article 18 desenvolupa l'òrgan col·legiat proponent, que es considera necessari modificar, donada la nova estructura de la CAPA.
  
També convé aclarir alguns annexos perquè permeten conéixer amb major exactitud els conceptes inclosos en estos.
  
Per les raons exposades, en l'exercici de les atribucions que em conferix l'article 35 de la Llei 5/1983,de 30 de desembre, de Govern Valencià.
  
ORDENE
  
Article 1
  
1. S'introduïx un nou apartat 3 en l'article 15 de l'Orde de 12 de març de 2001, de la Conselleria d'Agricultura, Pesca i Alimentació, per la qual es regulen les ajudes a les inversions en millora de les condicions de transformació i comercialització dels productes agraris, pesquers i de l'alimentació, amb la següent redacció:
  
Les sol·licituds d'ajuda s'acompanyaran de certificats realitzats per un tècnic competent i visades pel col·legi oficial corresponent sobre l'impacte ambiental de les inversions que s'han de realitzar i de les seues repercussions sobre els llocs de la Xàrcia Natura 2000, segons els models que figuren en l'annex 6 de la present orde.
  
Quan es desprenga una possible afecció de l'avaluació tècnica realitzada, bé per impacte ambiental, o bé a la Xàrcia Natura 2000, serà necessari ampliar la documentació amb els punts continguts en l'annex 7 per a la seua remissió a la conselleria competent en medi ambient, perquè esta emeta la corresponent Declaració Mediambiental.
  
2.S'afigen a l'Orde de 12 de març de 2001 els annexos A6 i A7 que figuren al final de la present orde.
  
Article 2
  
Es modifica el punt 2 de l'article 18 que queda redactat com seguix:
  
Als efectes del que preveu l'article 47.6 del Text Refós de la Llei d'Hisenda Pública, l'òrgan col·legiat proponent estarà presidit pel director general de Producció i Comercialització Agrària o per la persona en qui delegue, el cap d'àrea de Comercialització Agrària, tres funcionaris de la CAPA amb un nivell mínim de cap de secció i el cap de servici d'Indústries Agroalimentàries que actuarà com a secretari.
  
Article 3
  
Es modifica el punt 5.1 (consolidació i creació d'ocupació conseqüència de la inversió) de l'annex A3, inclòs en l'annex IIIA (Documentació per a la sol·licitud d'ajuda) de l'Orde CAPA de 12 de març de 2001, que se substituïx pel que figura en l'annex 3 de la present orde, a fi de conéixer l'avaluació de l'ocupació, així com l'increment de la mà d'obra femenina.
  
DISPOSICIÓ TRANSITÒRIA
  
Els sol·licitants que concórreguen a la convocatòria 2004 de les ajudes a les inversions en millora de les condicions de transformació i comercialització dels productes agraris, pesquers i de l'alimentació, en el termini de dos mesos des de l'entrada en vigor de la present orde, hauran de completar la documentació de les seues sol·licituds amb els documents a què es referixen els articles primer i tercer d'esta orde.
  
DISPOSICIONS FINALS
  
Primera
  
Es faculta el director general de Producció i Comercialització Agrària per a dictar les normes necessàries per al compliment i desenvolupament de la present orde.
  
Segona
  
La present orde entrarà en vigor l'endemà de la seua publicació en el Diari Oficial de la Generalitat Valenciana i serà d'aplicació en la convocatòria 2004 i en les següents.
  
València, 20 de febrer de 2004
  
La consellera d'Agricultura, Pesca i Alimentació